google/wiki40b huggingface dataset:
Minnesmerket over Europas myrdete jøder

Minnesmerket over Europas myrdete jøder (tysk: Denkmal für die ermordeten Juden Europas) også kalt Holocaust-minnesmerket, er et monument i Berlin til minne om jødene som ble drept under nasjonalsosialismen. Minnesmerket som er utført av Peter Eisenman ble innviet 10. mai 2005 og befinner seg over et 19 000 m² stort område i nærheten av Brandenburger Tor, som ble liggende ubebygget da det var en del av den østtyske sikkerhetssonen bak Berlinmuren. Det ble fullført 15. desember 2004, da den siste stenen ble satt ned. Offisiell åpning fant sted 10. mai 2005.
Minnesmerket over Europas myrdete jøder består av 2 711 betongklosser med hellingsgrad mellom 0,5° og 2°. Betongklossene er oppstilt i parallelle rekker, hvorav 54 går i nord-sørlig retning og 87 i øst-vestlig retning.  Samtlige betongklosser har et grunnriss på 2,38 x 0,95 meter, men er satt ned i jorden i ulik høyde. Rekkene er satt i en avstand på 95 centimeter som gjør det mulig én person å gå mellom dem, mens det er for trangt til to personer.
Enotocleptes

Utseende

Parmenini er små til middelsstore, tettbygde trebukker, vanligvis brune på farge. Antennene er kraftige og omtrent så lange som kroppen. Dekkvingene er nærmest spindelformede uten markerte skuldre. Beina er korte og kraftige.

Levevis

Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse

Artene lever på Fiji og Ny-Caledonia.
Đakovo statlige stutteri

Đakovo statlige stutteri (kroatisk: Državna ergela Đakovo) er et statlig stutteri i Đakovo i Kroatia. Ved stutteriet som ble grunnlagt i ades år 1506 bedrives det hesteavl av lipizzanere. Stamhingsten er av hingstlinjen Tulipan. Stutteriet består av to avdelinger: hingststallen i det sentrale Đakovo der hingster trenes og dresseres, samt stutteriets andre avdeling i Ivandvor noen kilometer fra Đakovos sentrum der stuteriet holder hopper og gøll. Stutteriet er åpent for besøkrnde.

Historikk

Stutteriet nevnes for første gangen i skrift i 1506 og dette anses å være årstaltet for dets grunnleggelse. Ved den tiden eides stutteriet av Đakovos daværende biskop Mijo Kesarić som der hold nitti arabiske fullblod. Historiske dokumenter antyder imidlertid at et stutteri, om enn ikke omtalt som 'stutteri', kan ha eksistert langt tidligere.   Frem til år 1806 ble det fortrinnsvis bedrevet avl av arabisk fullblod ved stutteriet. 
Etter et krig som utbrøt i 1805 mellom Østerrike og Frankrike ble lipizzanerhestene evakuert fra stutteriet i Lipizza (dagens Lipica i Slovenia) til stutteriet i Đakovo i daværende Österrike. I år 1806 ble det påbegynt oppaling av lipizzanerhestar i Đakovo. 
Stutteriet Đakovo har gjennom årene gødt opp mange fine eksemplarer av lipizzanerhester. Det ble besøkt i 1972 av den britiske drottningen Elizabeth II, prins Philip og prinsesse Margarete. Besøket var på anledning av at et firspann av lipizzanerhester fra stutteriet i Đakovo hadde deltatt ved åpningen av de olympiske sommerleker i 1972 og da hadde imponert den kongelige familie.
Vestmannasund

Vestmannasund er et naturlig sund på Færøyene. Sundet skiller Vágar i vest fra Streymoy i øst. Det har fått sitt navn fra bygden Vestmanna på Streymoy, som danner en naturlig havn. Det er fast veiforbindelse fra Leynar på Streymoy til Vágar via den 4,9 km lange Vágatunnilin, som således krysser Vestmannasund. Sundet er dypt, og spesielt den nordlige delen er preget av sterke strømmer.
Den første italienske frigjøringskrig

Bakgrunn

I revolusjonsåret 1848 brøt det også ut uro en rekke steder også i Europa, også i Italia. Karl Albert av Sardinia og Leopold II av storhertugdømmet Toscana ble begge tvunget til å innføre et konstitusjonelt styre. Med uro også i Wien, kom det til opptøyer i sentrale byer det østerriksk kontrollerte kongedømmet Lombardia-Venetia, som Milano og Venezia. Også på Sicilia ble det opprør mot Bourbonernes styre som også måtte trekke seg ut av hertugdømmet Parma.
Kongedømmet Sardinia ville prøve å utnytte denne situasjonen, og erklærte krig mot Østerrike i en allianse med Kirkestaten og De to sicilier og angrep det svekkede Østerrike i deres italienske besittelser.

Krigshandlingene

Den piedmontesiske hæren besto ved krigens start av to korps og en reservedivisjon, totalt 12 000 mann. Artillerier og kavaleriet var de beste enhetene. 21. mars sluttet også storhertugen av Toscana seg til krigen mot Østerrike, med en styrke på 6 700 mann. Den pavelige hær hadde en tilsvarende styrke, støttet av en rekke frivillige. 25. mars rykket de første piedmontesiske styrkene inn i Milano og to dager senere var også Pavia frigjort.
Etter den innledende fremgangen, med seier i slaget ved Gioto 30. mai og ved Peschiera del Garda 18.-30. mai, trakk pave Pius IX ut sine styrker i frykt for at Piedmonte skulle ekspandere ytterligere ved en seier. Også De to sicilier trakk seg ut, men general Guglielmo Pepe nektet å returnere til Napoli og dro i stedet til Venezia for å beskytte byen mot den østerrikske motoffensiven. Kong Ferdinand II av De to Sicilier trakk seg ut av krigen hovedsakelig på grunn av den offensive holdningen til Karl Albert av Sardinia som ikke tydelig hadde avslått forslaget om å ta imot den sicilianske kronen han var tilbudt av representanter for de sicilianske opprørerne.
Men de østerrikske styrkene, under ledelse av Josef Radetzky kom sterkt tilbake og vant det store slaget om Custoza, 24. - 25. juli 1848, noe som gjorde østerrikerne i stand til å gjenerobre Milano 6. august. 9. august ble de inngått en våpenhvile mellom Østerrike og Sardinia. Denne varte imidlertid ikke mer enn syv måneder, før Karl Albert erklærte den for opphevet 12. mars 1849. Østerrikerne tok imidlertid det militære initiativet i Lombardia, og vant Slaget ved Novara 22.- 23. mars. Etter dette nederlaget måtte de piedmontesiske styrkene trekke seg tilbake til Borgomanero ved foten av Alpene, og østerrikerne rykket inn i og okkuperte Novara, Vercelli, Trino og Brescia og veien til den piedmontresiske hovedstaden Torino lå åpen.

Virkninger

Med landet liggende åpent for østerriksk okkupasjon, abdiserte Karl Albert til fordel for sin sønn Viktor Emmanuel som inngikk 9. august en fredsavtale med Østerrike, hvor kongedømmet Sardinia måtte betale en betydelig krigserstatning til Østerrike.
Krigen viste at Sardinia ikke ville greie å slå Østerrike alene. Dette førte til at Sardinia søkte allierte mot Østerrike, og bare med bistand i de to følgende frigjøringskrigene fra Det andre franske keiserdømme i 1859 og fra Kongeriket Preussen i 1866 satte Sardinia i stand til å presse Østerrike ut av Nord-Italia.
Borneoorangutang

Biologi

Borneoorangutanger er blant de største apene, etter gorillaene. De er dessuten de fysisk største apene som hovedsakelig er trelevende. Viltlevende hanner veier typisk 50–100 kg (i snitt 87 kg) og kan bli omkring 1,2–1,4 m lange. I fangenskap kan imidlertid overvektige hanner veie opp mot 165 kg eller mer. Viltlevende hunner veier typisk 30–50 kg (i snitt 37 kg) og kan bli omkring 1–1,2 m lange.
Voksne hanner utvikler dessuten store poser på kinnene og strupen, noe som gir ansiktet et disklignende uttrykk. Posene kan fylles med luft og fungerer som et resonanskammer, når hannene kaller på andre individer i flokken. De har dessuten betydning for å tiltrekke hunner. Voksne hanner kan utstøte kraftige lyder, som kan minne om brøl eller et rop.
Borneoorangutangen lever i fuktig tropisk og subtropisk jungel, både i lavlandet og opp mot 1 500 moh på Borneo. Arten er hovedsakelig trelevende og holder som regel til i trekronene, der de kan bevege seg fra tre til tre og over store avstander på leting etter frukt og annet etbart. Den er allikevel mer terrestrisk enn sin nærmeste slektning, sumatraorangutangen. Det skyldes trolig at det ikke finnes store rovpattedyr på Borneo.
Arten er utbredt i delstatene Sabah og Sarawak i den malaysiske delen av øya, samt i tre av de fire indoneske provinser i Kalimantan.
Borneoorangutanger lever mer solitært enn sumatraorangutanger. De er normalt ikke territoriale, men voksne hanner kan utvise truende atferd mot hverandre når de møtes. Hannene har bare kontakt med hunnene i paringstiden, men leveområdene kan være overlappende. I fangenskap kan arten bli opp mot 60 år gammel, men i vill tilstand sjelden mer enn 35–45 år.
Elske i sneen

Elske i sneen er et musikkalbum med Penthouse Playboys, utgitt i 2008.
Mysteriet på Arsenal Stadium

Handlingen

Filmen er et mordmysterium, lagt - som tittelen antyder - til Arsenal Stadium i Highbury, London, den daværende basen til Arsenal Football Club, som på den tiden var ett av de dominerende lagene i engelsk fotball.
Bakgrunnen er en vennskapskamp mellom Arsenal og amatørlaget The Trojans. Én av The Trojans spillere, Jack Dyce, dør plutselig under kampen, og når det avsløres at han hadde blitt forgiftet faller mistanken både på hans lagkamerater og hans tidligere elskerinne. Inspektør Slade blir tilkalt for å løse mordet.
Fjell og finne

Fjell og finne er et uttrykk som betyr i villmarka. Ettersom det har bokstavrim, brukes ordene ofte sammen i litterære tekster.
The Door Is Still Open to My Heart

«The Door Is Still Open to My Heart» er en amerikansk sang fra 1955, skrevet av Chuck Willis og opprinnelig fremført av den Baltimore-baserte R&B-vokalgruppen, The Cardinals. Originalversjonen, en R&B-hit i USA, lå som høyest på en fjerdeplass på R&B playlist-listen og en tiendeplass på R&B Sales-listen.

Svensk versjon

Stig Rossner har skrevet en svensk tekst. Den svenske tittelen er «Kom tillbaka (Så ska allting bli som förr)».

Innspilling

Peggy Lind. Utgitt på singlen Decca 44 425 i 1964.
Melanie Griffith

Personlig

Melanie ble operert for hudkreft i desember 2009.
Hungersnøden i Russland 1921–1922

Hungersnøden i Russland 1921–1922, også kjent som Hungersnøden i Volgadalen (på russisk Голод в Поволжье, golod v Povolzje, «Hungersnøden i Volga-regionen») og annet, var en sultkatastrofe i det bolsjevikkontrollerte Russland, forløperen til Sovjetunionen. Hungersnøden begynte tidlig på våren 1921 og varte gjennom hele 1922. Den rammet regionene rundt elvene Volga og Ural. En anslår at fem millioner mennesker omkom i perioden.
Katastrofen skyldtes ødeleggelser og politisk kaos under den russiske borgerkrigen 1918–1920, en periode preget av krigskommunisme og sammenbrudd i næringsliv og framkomstmidler, kombinert med tørke og avlingssvikt i regionen.

Årsaker

Grunnlaget for hungersnøden i Volgadalen begynte med økonomiske belastninger og andre påkjenninger allerede under første verdenskrig 1914–1917. Den materielle og menneskelige slitasjen fortsatte under den russiske revolusjonen 1917 da Det russiske keiserriket falt sammen. Riktignok ble storbøndenes makt overfor fattige grupper mindre, men borgerkrigen som fulgte, ble blodig.
Partene i den russiske borgerkrigen var bolsjeviker (kommunister) og tsartilhengere i Den hvite armé, men også anarkister og ulike grupper nasjonalister. Alle disse beslagla korn som tilhørte bøndene. Da kommunistene, som trengte mat til store bybefolkninger og Den røde armé, mistenkte at bøndene saboterte krigsinnsatsen ved å holde tilbake forsyningene, beordret lederen Lenin (1870–1924) i 1920 at en skulle innskjerpe mengden som måtte leveres. Statistiske analyser i ettertid antyder at bøndene neppe holdt tilbake kornet, men isteden solgte det på det svarte markedet.
Stridighetene ødela i tillegg jernbanenettet som ikke lenger kunne brukes til å fordele mat og varer effektivt. I 1921 oppstod det dessuten alvorlig tørke. Forholdene ble dermed dramatisk forverret, og situasjonen utviklet seg til en nasjonal katastrofe.

Følger

Som en følge av hungersnøden, innførte Lenin en ny økonomisk politikk (NEP), som gjorde at en tillot privat næringsvirksomhet og handel i en viss skala, og at bønder kunne selge varene sine til hvem de ville.
Yoshio Kikugawa

Japans herrelandslag

Yoshio Kikugawa spilte 16 landskamper for Japans herrelandslag.
Upindauara

Utseende

En middelsstor, avlang, mørkt grønnlig-grå trebukk. Hodet og et smalt bånd ved roten av dekkvingene er brungule. Antennene er tynne, nær dobbelt så lange som kroppen. Pronotum er tønneformet, dekkvingene jevnbrede. Beina er mørke, middels lange.

Levevis

Larvene lever i død ved, mest av løvtrær.

Utbredelse

Arten er bare kjent fra Brasil.
Sanggan He

Sanggan He (kinesisk: 桑干河; ), også romanisert Sangkan, er en kinesisk elv i provinsene Shanxi og Hebei. Den er en viktig både hydrologisk, historisk og kulturelt. Den tematiseres både av Tang-dikteren Chen Tao. og av den moderne forfatterinnen Ding Ling (1904-1986).
Marmorand

Beskrivelse

Voksne marmorender er 39–42 cm lange, lys gråbrune med
diffuse blekgule flekker og mørk flekk ved øynene.  Juvenile ligner, men
med noe flere flekker.  I flukt ser vingene lyse ut, uten tydelige
vingespeil på armsvingfjærene.
SteamOS

Funksjonalitet

SteamOS er primært utviklet med tanke på videospill og da gjerne på større monitorer, slik som tv-skjermer. Dette medfører blant annet at operativsystemet legger ingen eller mindre vekt på «tradisjonelle» PC-funksjonalitet som for eksempel kontorapplikasjoner. Selv om maskinvaren det er utviklet for består av alminnelige PC-komponenter, uttaler utvikleren Valve at spesialiseringen på spill fører til betydelige fordeler med hensyn til blant annet grafikk-kvalitet. Brukerne kan imidlertid installere og benytte all kompatibel programvare for Linux i tillegg til selve Steam-klienten, som utgjør hovedelementet i brukergrensesnittet.

Utbredelse

Ved utgangen av 2015 befant programvaren seg fortsatt på beta-stadiet, slik at det ikke finnes noen pålitelig oversikt over antall brukere. Imidlertid er Valves distribusjonsplattform Steam verdens mest brukte med rundt 125 millioner aktive brukere. Omtrent en tredjedel av titlene på Steam er tilgjengelig i Linux-versjon. (4 500 titler for Windows mot 1 500 for Linux per september 2015.)
Tours

Historie

Navnet på byen kommer fra den antikke galliske stammen som ble kalt Turones. I romertiden ble kalt byen kalt Turonensis eller Caesarodunum. Det moderne navnet Tours er det samme som det franske ordet for «tårn». På midten av 200-tallet ble Gaitanus sendt fra Roma for å organisere et lite, kristent samfunn. Martin av Tours var biskop i Tours mot slutten av300-tallet, og graven hans ble en viktig pilegrimssted, og kirken Saint-Martin vart en av de store romanske pilegrimskirkene som Saturnin i Toulouse og Santiago de Compostela og de mektige biskopene i Tours, som Gregor av Tours, var personer som de merovingiske kongene regnet med. 
Flere konsilet ble holdt i Tours, blant annet i 461, 567 and 755.
Karl Martell klarte å slå en islamsk hær ved byen i 732 og slaget ved Poitiers og Tours er regnet som vendepunktet for de vestlige kristne i kampen mot muslimske erobringene i Europa. Touraine var en provins på den tiden de karolingiske herskerne (751 til 987). Vikingane plyndret byen i 853 og 903.  I 1044 kom byen inn under hertugene i Anjou. Under styret til Filip II ble Livre Tournois (Tours-pund) vedtatt som internasjonal valuta i Frankrike. 
På 1500- og 1600-tallet hadde Tours en større befolkning av hugenotter, og mange av disse var med på å starte den store silkeindustrien. Da ediktet i Nantes ble avskaffet i 1685, ble tusenvis av protestanter massakrert. Hugenottene flyktet fra landet, og den en gang så blomstrende silkeindustrien i Tours forsvant for alltid. Enkelte hugenotter slo seg ned i Irland, hvor deres vevekunnskaper var med på å etablere de store irske linfabrikkene. 
Fra 7. oktober 1870 til 6. februar 1871 var Tours provinshovedstad for Le Gouvernement de la Défense Nationale under den fransk-prøyssiske krig. Léon Gambetta valgte Tours som reservehovedstad, siden Paris på denne tida var beleiret av den prøyssiske hæren.
Under første verdenskrig var Tours forholdsvis nær frontlinjen og ble garnisonsby. Andre verdenskrig forårsaket betydelig skade i byen, særlig på grunn av tysk bombing med påfølgende ukontrollerte brann i midtbyen i 1940.
Matsuo Basho

Navn

«Matsuo» var familienavnet til dikteren, men han er vanligvis bare kalt «Bashō», uten etternavnet. Han var kjent som Kinsaku som barn, og senere som Munefusa. Han tok mange kunstpseudonymer i livet sitt. Et tidligere pseudonym, Tosei, betyr ferskenkart (eller fersken i blått), og er en hyllest til den kinesiske dikteren Li Po: Navnet Li Po betyr plomme i hvitt. Han tok navnet bashō, som betyr banantre, fra et tre en elev gav ham og plantet i nærheten av hytta der han bodde. Historien forteller at klimaet var for kaldt til at dette treet bar frukt, og at han mente å kalle frem bildet av en ubrukelig dikter med dette.
Vestlige stavemåter for Basho er uvanlige, men kan inkludere Matuo Basyou, når man bruker Nihon-shiki, eller Matuwo Baseu om man bruker en transliterasjon som svarer mer nøyaktig til stavingen som var i bruk på hans tid.
Titan (database)

Titan er en database hos det svenske Försvarets radioanstalt (FRA) der tele- og datakontakter (trafikkdata) lagres. Lagringen omfatter store mengder kommunikasjon som krysser Sveriges grenser, herunder svenskers telefonsamtaler og e-post. Informasjonen i databasen kan anvendes for trafikkanalyse, det vil si for å kartlegge enkeltpersoners kontaktnett, nettvaner eller internettelefoni, eller sosiogram.
Databasens eksistens var ukjent frem til 16. juni 2008 da den ble avslørt av journalisten Filip Struwe i SVT Rapport. Virksomheten som gjelder teletrafikk har pågått siden tidligst 1993 og internettrafikk kan ha blitt registrert siden 2000. Avsløringen viste et avvik fra regjeringens bilde av at FRAs innsamling og lagring har vært smal og kun begrenset til «ytre trusler». På tidspunktet for avsløringen skjedde lagringen med sletting etter 18 måneder, men dette ble endret fra 1. desember 2009 til 12 måneder. Kilden til SVT Rapports reportasje er blitt etterforsket av Säkerhetspolisen, men saken ble henlagt.
Madrid - Paris Air Race 1911

1911 Paris til Madrid air race var en tre-dagers internasjonal flykonkurranse, den første av flere europeiske den sommeren. Vinneren ble den franske flyver Jules Védrines. Selv om Védrines vant ble hele løpet overskygget av et fatalt havari ved starten.

Organisasjon

Løpet ble arrangert av den franske avisen Le Petit Parisien. Den var blitt tilskyndet av, i det minste, delvis av suksessen til sin konkurrent Le Matin da den sponset Circuit de l ' Est en flykonkurranse i august 1910, og profittere på det ved opplagsøkning .
Løpets første dage startet på den franske flyplassen i Issy-les-Moulineaux og endte etter 400 km sør-sørvest i Frankrike, i Angoulême. Den vanskelige etappen neste dag gikk fra Angoulême over Pyreneene til spanske havnebyen San Sebastián. Siste etappe var på 462 km fra San Sebastián over Sierra de Guadarrama-toppen til Madrid. Første-premien var på 100 000 Franske franc, med 30 000 franc som andre premie og 15 000 franc for tredjeplassen
Androlyperus

Utseende

Middelsstore (ca. 8 millimeter), avlange, blanke, brunrøde eller gulbrune bladbiller, kan ha svarte tegninger.Hodet er fremstrakt med runde, utstående fasettøyne, antennene omtrent så lange som kroppen. Pronotum er rundet, bredere enn langt men mye smalere enn de jevnbrede dekkvingene. Oversiden er slett og blank uten tydelige hår eller påfallende punktering.

Levevis

Både larvene og de voksne (imago) er planteetere, denne slekten kan finnes på planter fra en rekke ulike familier.

Utbredelse

Slekten er utbredt i det sørlige Nord-Amerika (nord til Utah) og Mexico.
Campodeidae

Utseende

Små, slanke, hvite jordlevende leddyr. Hodet er lengre enn bredt, som hos alle tohaler helt uten øyne. Antennene er forholdsvis lange og perlekjede-formede. Beina er middels lange, lenger enn hos de fleste andre tohaler. De to haletrådene er lange (typisk omtrent så lange som antennene) og tydelig oppdelt i mange ledd.

Levevis

De lever nede i jorden og kan finnes under steiner. De kan være ganske tallrike i kompost. De er trolig for det meste rovdyr, men kan være ganske altetende.

Utbredelse

Familien er utbredt over hele Jorden.
Semalea

Utseende

Middelsstore, ensfarget mørkbrune smygere.

Levevis

Larvene lever på planter i ingefærfamilien (Zingiberaceae).

Utbredelse

Slekten er utbredt i Afrika.
Samla Mammas Manna

Samla Mammas Manna er en svensk rockegruppe som spiller progressiv rock. Gruppen har blitt splittet og har hatt mange medlemsutskiftninger og het under noen perioder Zamla Mammaz Manna og von Zamla.
Fjernlån

Fjernlån er lån og kopileveringer mellom bibliotek.
Offentlige bibliotek samarbeider i et nettverk. Dersom brukerens primærbibliotek mangler etterspurt materiale, kan de velge å låne det inn fra et fylkesbibliotek, fra Depotbiblioteket, fra universitetsbibliotek, eller fra andre offentlig eller privat bibliotek. Bibliotekene samarbeider også internasjonalt om fjernlån.
Andre medier, som mikrofilm, lydopptak, noter, filmer og artikkelkopier fra tidsskrifter biblioteket mangler, er også å regne for et fjernlån. Fjernlån er vanligvis gratis for sluttbruker.
Tidligere ble fjernlån i Norge koordinert via en katalogkort-basert Samkatalog som var en avdeling av Universitetsbiblioteket i Oslo, som den gang fylte rollen som nasjonalbibliotek. I dag løses arbeidet med å identifisere og lokalisere bøker ved hjelp av elektroniske kataloger som Sambok, Bibsys  og Samsøk.
Ratiti - her kommer vi!

Ratiti - her kommer vi! er et musikkalbum med Eivind Løberg, utgitt i 1972. Dette er hans debutalbum.
Oreoderus

Utseende

Små, rødbrune skarabider. Oversiden er kledt med fine, korte, lyse hår. Pronotum mangler opphøyde lister og er avrundet bak. Dekkvingene er noe bredere enn pronotum, og dekker ikke den bakerste delen av den store bakkroppen.

Levevis

Larven utvikler seg i morken ved. De voksne billene kan finnes på blomster, ofte flere sammen.

Utbredelse

Slekten er utbredt i Sørøst-Asia.
Absurdisme

Absurdisme er en retning innen filosofi, litteratur og kunst der man fastslår at man aldri kan finne meningen med livet fordi menneskelivet i seg selv er meningsløst (absurd). Står, og er, sterkt relatert til eksistensialisme og nihilisme.
Historisk sett bygget absurdismen seg opp og frem etter den annen verdenskrig med utgangspunkt i det tilsynelatende meningsløse og håpløse i menneskenes eksistens. Dette mye basert på den danske filosofen Søren Kierkegaards tanker. Retningen er særlig viktig innenfor dramatikken. Kjente representanter på dette området er blant annet Samuel Beckett, Eugène Ionesco, Albert Camus og Fernando Arrabal.
François de Malherbe

Bakgrunn

Malherbe vokste opp i en protestantisk dommerfamilie. Han studerte rettsvitenskap ved Universitetet i Caen (der han vanket i humanistiske sirkler og forfattet sine første dikt) og i Basel og i Heidelberg, som begge var kalvinistiske høyborger den gang.

Embedsmann

I 1577 konverterte han til katolisismen og ble sekretær til den kongelige stattholder (guvernør) i Provence, den litteraturinteresserte bastard av kong Henrik II, Henri d’Angoulême, som dessuten var Grand Prieur, det vil si overhode, for den franske gren av Malteserordenen.
I 1581 giftet Malherbe seg i Aix-en-Provence med datter av hoveddommeren for den høyeste domstol (parlement) for Provence.

Diktning

Malherbes første publiserte dikt var Les Larmes de Saint Pierre i 1587. Hans første verker (kortere eller lengre lyriske tekster) er preget av italienske forbilder og av Pléiade-skolens diktning, det vil si lyrikergenerasjonen før hans egen. Da hans beskytter Henri d’Angoulême ble myrdet i 1586 i en av de akutte faser av de franske religionskriger, den åttende hugenottkrig, vendte Malherbe tilbake til Caen og ble bydommer der.
Fra 1595 levde han imidlertid atter i Aix og ble etterhvert alment kjent. I vennskap med noen advokater, filosofen Guillaume du Vaire og akademikeren Nicolas-Claude Fabri de Peiresc utviklet han sin kunst, som blant annet resulterte i et ode til dronning Marie de Médici som gjorde ham kjent. Hos Henrik IV ble han hoffpoet og fikk blant andre Honorat de Bueil Racan og François Maynard som lærlinger.
Hans mest innflytelsesrike verk omfatter blant annet oversettelser av Seneca den yngre og Titus Livius, et hundretalls brev til Peiresc og kommentarer til Philippe Desportes' verk. Hans egen diktning er imidlertid blitt kritisert som tankefattig og repetitiv, selv om de fremste diktene viser både harmoni og styrke.